**ΕΚΤΑΚΤΗ ΟΡΚΩΜΟΣΙΑ ΠΑΛΑΙΩΝ ΑΠΟΦΟΙΤΩΝ ΣΤΙΣ 25-6-2022**

Συνεχίζονται και ολοκληρώνονται οι ορκωμοσίες των παλαιών αποφοίτων, που ενώ πήραν πτυχίο, δεν μπόρεσαν να ορκιστούν μέχρι τώρα στην ώρα τους λόγω πανδημίας.

**ΠΟΙΟΙ ΟΡΚΙΖΟΝΤΑΙ**

Καλούμε κατ’ αρχάς όσους πήραν πτυχίο στις 3-4-2020 να συμμετάσχουν στην τελευταία έκτακτη τελετή αποφοίτησης, που θα διεξαχθεί τo  **Σάββατο 25 Ιουνίου 2022 στην Αίθουσα Τελετών του ΑΠΘ, στις 12.00 μ.μ.**

**Ώρα προσέλευσης 11.30π.μ.**

Επίσης, καλούμε να συμμετάσχουν στην ίδια ως άνω τελετή και όλους εκείνους εκ των αποφοίτων που δεν μπόρεσαν να ορκιστούν μέχρι τώρα σε καμιά από τις έκτακτες τελετές που διεξήχθησαν στο μεταξύ.

**ΑΠΟΣΤΟΛΗ E-MAIL**

Για να συμμετάσχετε στην προγραμματισμένη τελετή, θα πρέπει προηγουμένως να στείλετε mail στην παρακάτω διεύθυνση, με το οποίο να εκδηλώνετε την πρόθεσή σας να ορκιστείτε την παραπάνω ημέρα και ώρα:

dktektoni@law.auth.gr

Σας παρακαλούμε να στείλετε mail **μέχρι και την Τρίτη 21 Ιουνίου το βράδυ**.

Στο mail που θα στείλετε, θα πρέπει ανυπερθέτως να δηλώνετε εάν θέλετε να ορκιστείτε με θρησκευτικό ή πολιτικό όρκο. Ανάλογα με τον όρκο που θα δηλώσετε ότι θέλετε να δώσετε, θα πρέπει να εκτυπώσετε και να φέρετε μαζί σας και τον αντίστοιχο όρκο που επισυνάπτεται στην παρούσα.

Όσοι εκ των προσκληθέντων να ορκιστούν δεν στείλουν mail, δεν θα μπορέσουν να ορκιστούν, ακόμη κι αν έρθουν την ημέρα εκείνη στη Σχολή. Επίσης, σε περίπτωση που δεν προτίθεστε να έρθετε την παραπάνω ημέρα για να ορκιστείτε, μην το δηλώσετε αν δεν είστε σίγουροι ότι θα έρθετε.

**ΜΗ ΡΥΠΑΙΝΕΤΕ ΤΟ ΠΕΡΙΒΑΛΛΟΝ**

Δεν επιτρέπεται η χρήση σερπατινών, κονφετί και άλλων τινών που ρυπαίνουν το περιβάλλον.

Σας ευχαριστούμε για τη συνεργασία και την κατανόησή σας.

Ο Κοσμήτορας της Νομικής Σχολής

Καθηγητής Παναγιώτης Γκλαβίνης

**Συνημμένα αρχεία:**

[Πολιτικός Όρκος](https://law.auth.gr/wp-content/uploads/sites/57/2021/10/%CE%A0%CE%BF%CE%BB%CE%B9%CF%84%CE%B9%CE%BA%CF%8C%CF%82-%CE%9F%CF%81%CE%BA%CE%BF%CF%82-1.docx)

[Θρησκευτικός Όρκος](https://law.auth.gr/wp-content/uploads/sites/57/2021/10/%CE%98%CF%81%CE%B7%CF%83%CE%BA%CE%B5%CF%85%CF%84%CE%B9%CE%BA%CF%8C%CF%82-%CE%9F%CF%81%CE%BA%CE%BF%CF%82-1.docx)